Mazovijos vaivadija (1529–1795)

Apie dabartinę Lenkijos vaivadiją žr. Mazovijos vaivadija.


Mazovijos vaivadija (, ) – 1529-1569 m. Lenkijos karalystės Didžiosios Lenkijos provincijos, o 1569-1795 m. - Abiejų Tautų Respublikos, Lenkijos karalystės karūnos administracinis teritorinis vienetas. Sostinė Varšuva. Vaivadija šiaurėje ribojosi su Prūsijos karalyste, rytuose su Palenkės vaivadija, pietryčiuose su Liublino vaivadija, pietuose su Sandomiežo vaivadija ir vakaruose su Ravos vaivadija ir Plocko vaivadija. Vaivadija turėjo du atstovus Senate: vaivadą ir Čersko kaštelioną. Kartu su Plocko ir Ravos vaivadijomis sudarė Mazovijos regioną.

 Istorija 

Vaivadija įkurta 1529 m. gruodžio 27 d. karaliaus Žygimanto Senojo įsakymu. Vaivadija buvo įkurta vietoje buvusios Mazovijos kunigaikštystės, kuri 1526 m. buvo įtraukta į Lenkijos karalystės karūnos sudėtį. Po Antrojo Abiejų Tautų Respublikos padalijimo 1793 m. vaivadijos teritorijoje buvo įkurtos dvi mažesnės Mazovijos ir Varšuvos, kurios 1795 m. po Trečiojo Abiejų Tautų Respublikos padalijimo atiteko Prūsijos karalystės, Naujosios Rytų Prūsijos provincijai ir Habsburgų monarchijos Vakarų Galicijai. 

Suskirstymas

XVI a. vaivadijoje buvo 266 katalikų parapijos, 63 miestai ir 3 957 kaimai. Vaivadiją sudarė dešimt žemių:

 Čersko žemė, centras Čerskas, plotas (4042,43 km²); 
 Varšuvos žemė, centras Varšuva, plotas (2859,69 km²); 
 Višogrudo žemė, centras Višogrudas, plotas (628,78 km²);
 Zakročimo žemė, centras Zakročimas, plotas (1155,35 km²);
 Cechanuvo žemė, centras Cechanuvas, plotas (2705,22 km²);
 Viznos žemės, centras Vizna, plotas (1419,60 km²);
 Lomžos žemė, centras Lomža, plotas (4260,30 km²);
 Nuro žemė, centras Nuras, (3655,64 km²);
 Livo žemė, centras Livas, plotas (3655,64 km²);
 Ružano žemė, centras Ružanas, plotas (897,36 km²).

Vaivados

 Valdymo laikas Vardas pavardė Gimimo ir mirimo data 1529 - 1532 Wawrzyniec Belina Prażmowski 1460 - 1532  Jan Zamienia  1484 - 1534  Jan Łoski  1446 - 1535  Jan Gamrat 1502 - 1544  Feliks Brzeski  1481 - 1545  Jan Dzierzgowski 1502 - 1554/1558  Stanisław Ławski 1494 - 1575/1591  Stanisław Kryski 1527/1536 - 1595  Florian Parys  1550 - 1603  Wojciech Kryski 1562 - 1616 1605 - 1623 Tomas Gostomskis  1569 - 1623 1623 - 1626 Andrzej Górski  ? - 1626  Adam Kossobudzki  1561 - 1629 1630 - 1651 Stanisław Warszycki 1599 - 1681  Wojciech Krasiński 1613 - 1700 1699 - 1704 Stanisław Morsztyn ? - 1725 1704 - 1706 Marcin Chomętowski ? - 1706 1706 - 1726 Stanisław Chomętowski 1673 - 1728 1726 - 1730 Stefan Potocki 1665 - 1730 1730 Mikołaj Kempski/ Mikołaj Kępski 1644 - 1735 1731 - 1752 Stanislavas Poniatovskis  1676 - 1762 1752 - 1759 Kazimierz Rudziński 1710 - 1759 1760 - 1764 Michał Rudziński  1730 - 1764 1764 - 1766 Wojciech Opaliński 1708 - 1775 1766 - 1781 Paweł Michał Mostowski 1729/1730 - 1781 1781 - 1784 Andrius Mokronovskis 1713 - 1784 1784 - 1795 Antoni Małachowski 1740/1741 - 1796

Literatūra

 Adolf Pawiński: Polska XVI wieku pod względem geograficzno-statystycznym. T. 5: Mazowsze. Warszawa: Księgarnia Gebethnera i Wolffa, 1895, s. 50. 

Kategorija:Abiejų Tautų Respublikos administracinis suskirstymas
1529
Kategorija:Lenkijos karalystės vaivadijos